Imtella' Frar 17, 2021 Kumpanija tal-għamara mmexxija mill-familja Grixti investiet €1.2 miljun biex tkabbar l-operat tagħha u tixtri makkinarju ġdid. Fi żjara fil-fabbrika tal-kumpanija Grixti Mobili, il-Ministru ghall-Ekonomija u l-Industrija, Silvio Schembri, qal li l-gvern qed jagħti appoġġ sħiħ lis-settur tan-negozji tal-familji Maltin, u li anke f'nofs pandemija qed jirnexxielhom jibqgħu għaddejjin u jkabbru. Id-diretturi tal-kumpanija Aldo u Owen Grixti qalu li minkejja s-sena tal-pandemija, il-kumpanija kellha domanda kbira s-sena l-oħra. Qalu li bis-saħħa tal-għajnuna tal-gvern u ta' INDIS Malta, huma setgħu jkabbru l-fabbrika u jinvestu f'makkinarju ġdid u innovattiv. Il-kumpanija, li twaqqfet 46 sena ilu u bdiet bi tliet ħaddiema, illum timpjega 22 u għandha pjani li żżid il-ħaddiema u tkompli tħarriġhom.